Nanocompartimento de encapsulina

Os nanocompartimentos de encapsulina ou gaiolas da proteína encapsulina son orgánulos bacterianos esféricos duns 30 nm de diámetro que interveñen en varios aspectos do metabolismo, en particular o secuestro de ferro, que serven para protexer as bacterias do estrés oxidativo. En canto á súa estrutura e función son bastante similares ás ferritinas. Están compostos de varias proteínas encapsulina diferentes, incluíndo a proteína da cuberta EncA e as proteínas internas EncB, EncC e EncD. As súas estruturas foron estudadas en gran detalle utilizando cristalografía de raios X e microscopía crioelectrónica.

As encapsulinas purificadas de Rhodococcus jostii poden ensamblarse e desensamblarse cos cambios de pH. No estado ensamblado, o compartimento potencia a actividade do seu cargamento, un encima peroxidase.

 Uso como plataforma para a bioenxeñaría 
Recentemente, os nanocompartimentos de encapsulina empezaron a suscitar un considerable interese dos bioenxeñeiros debido ao seu potencial para a entrega dirixida a diana de fármacos, proteínas e ARNm a células específicas de interese.

 Notas 

Categoría:Metabolismo
Categoría:Bioloxía
Categoría:Biotecnoloxía